CELEX: 31982R2500
Language: el
Date: 1982-09-15 00:00:00
Title: Κανονισμός (EOK) αριθ. 2500/82 τής Επιτροπής τής 15ης Σεπτεμβρίου 1982 περί παροχής δυνατότητας υπογραφής βραχυπρόθεσμων συμφωνητικών ιδιωτικής αποθεματοποιήσεως, όσον αφορά τά γλεύκη σταφυλών, τά συμπυκνωμένα γλεύκη σταφυλών καί τά ανακαθαρισμένα συμπυκνωμένα γλεύκη σταφυλών

Avis juridique important

|

31982R2500

Κανονισμός (EOK) αριθ. 2500/82 τής Επιτροπής τής 15ης Σεπτεμβρίου 1982 περί παροχής δυνατότητας υπογραφής βραχυπρόθεσμων συμφωνητικών ιδιωτικής αποθεματοποιήσεως, όσον αφορά τά γλεύκη σταφυλών, τά συμπυκνωμένα γλεύκη σταφυλών καί τά ανακαθαρισμένα συμπυκνωμένα γλεύκη σταφυλών  

Επίσημη Εφημερίδα αριθ. L 267 της 16/09/1982 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 2500/82 ΤΗΣ ΕΠΙΤΡΟΠΗΣ  της 15ης Σεπτεμβρίου 1982  περί παροχής δυνατότητας υπογραφής βραχυπρόθεσμων συμφωνητικών ιδιωτικής αποθεματοποιήσεως, όσον αφορά τα γλεύκη σταφυλών, τα συμπυκνωμένα γλεύκη σταφυλών και τα ανακαθαρισμένα συμπυκνωμένα γλεύκη σταφυλών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2144/82 (2), και ιδίως το άρθρο 8 παράγραφος 3,  Εκτιμώντας:  ότι, σύμφωνα με το άρθρο 8 παράγραφος 2 του κανονισμού (ΕΟΚ) αριθ. 337/79, είναι δυνατόν να παρασχεθεί η δυνατότητα υπογραφής βραχυπρόθεσμων συμφωνητικών αποθεματοποιήσεως για τα γλεύκη σταφυλών, τα συμπυκνωμένα γλεύκη σταφυλών και τα ανακαθαρισμένα συμπυκνωμένα γλεύκη σταφυλών, εάν η κατάσταση της αγοράς το απαιτεί, και ιδίως εφόσον η προληπτική απόσταξη αποφασίζεται κατ' εφαρμογή του άρθρου 11 του αυτού κανονισμού·  ότι η κατάσταση της αγοράς χαρακτηρίζεται, όσον αφορά τους πλέον αντιπροσωπευτικούς τύπους επιτραπέζιου οίνου, από αντιπροσωπευτική τιμή κατώτερη από την τιμή ενεργοποιήσεως· ότι, εκτός τούτου, η προληπτική απόσταξη έχει αποφασισθεί από τον κανονισμό (ΕΟΚ) αριθ. 2499/82 (3)·  ότι, επειδή πληρούνται οι όροι που αναφέρονται στο άρθρο 8 παράγραφος 2 περίπτωση πρώτη του κανονισμού (ΕΟΚ) αριθ. 337/79, αποδεικνύεται πρόσφορο να παρασχεθεί η δυνατότητα συνάψεως βραχυπρόθεσμων συμφωνητικών αποθεματοποιήσεως για τα γλεύκη σταφυλών, τα συμπυκνωμένα γλεύκη σταφυλών και τα ανακαθαρισμένα συμπυκνωμένα γλεύκη σταφυλών, σύμφωνα με τις λεπτομέρειες που καθορίζονται από τον κανονισμό (ΕΟΚ) αριθ. 2600/79 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3623/81 (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Παρέχεται η δυνατότητα υπογραφής βραχυπρόθεσμων συμφωνητικών ιδιωτικής αποθεματοποιήσεως για τα γλεύκη σταφυλών, τα συμπυκνωμένα γλεύκη σταφυλών και τα ανακαθαρισμένα συμπυκνωμένα γλεύκη σταφυλών που παράγονται κατά την περίοδο 1982/83.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Σεπτεμβρίου 1982  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 227 της 3. 8. 1982, σ. 1.  (3) Βλέπε σ. 16 της παρούσας Επίσημης Εφημερίδας.  (4) ΕΕ αριθ. L 279 της 24. 11. 1979, σ. 15.  (5) ΕΕ αριθ. L 363 της 18. 12. 1981, σ. 22.